ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
അസം വെള്ളപ്പൊക്കം : കേന്ദ്രം സ്ഥിഗതികൾ നിരീക്ഷിച്ചു വരുന്നു; സാധ്യമായ എല്ലാ സഹായവും ഉറപ്പാക്കും : പ്രധാനമന്ത്രി
അസമിലെ വെള്ളപ്പൊക്ക സാഹചര്യം കേന്ദ്ര ഗവണ്മെന്റ് തുടർച്ചയായി നിരീക്ഷിച്ചു വരികയാണെന്നും ഈ വെല്ലുവിളി മറികടക്കാൻ സാധ്യമായ എല്ലാ സഹായവും നൽകാൻ സംസ്ഥാന ഗവൺമെന്റുമായി ചേർന്ന് പ്രവർത്തിക്കുന്നുണ്ടെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"കഴിഞ്ഞ കുറച്ച് ദിവസങ്ങളായി, കനത്ത മഴയെത്തുടർന്ന് അസമിന്റെ ചില ഭാഗങ്ങൾ വെള്ളപ്പൊക്കത്തിന് സാക്ഷ്യം വഹിച്ചു. കേന്ദ്ര ഗവണ്മെന്റ് അസമിലെ സ്ഥിതിഗതികൾ തുടർച്ചയായി നിരീക്ഷിച്ചുവരികയാണ്, ഈ വെല്ലുവിളി മറികടക്കാൻ സാധ്യമായ എല്ലാ സഹായവും നൽകാൻ സംസ്ഥാന ഗവൺമെന്റുമായി ചേർന്ന് പ്രവർത്തിക്കുന്നു.
"പ്രളയബാധിത പ്രദേശങ്ങളിൽ സൈന്യവും എൻഡിആർഎഫ് സംഘങ്ങളും ഉണ്ട്. അവർ ഒഴിപ്പിക്കൽ പ്രവർത്തനങ്ങൾ നടത്തുകയും ദുരിതബാധിതരെ സഹായിക്കുകയും ചെയ്യുന്നു. ഒഴിപ്പിക്കൽ പ്രക്രിയയുടെ ഭാഗമായി വ്യോമസേന 250 ലധികം പറക്കലുകൾ നടത്തിയിട്ടുണ്ട്."
"മുഖ്യമന്ത്രി ഹിമന്തബിശ്വ, അസം സഗവണ്മെന്റിലെ മന്ത്രിമാരും ഉദ്യോഗസ്ഥരും ജില്ലകളിൽ രാപ്പകലില്ലാതെ പ്രവർത്തിക്കുകയും ദുരിതം അനുഭവിക്കുന്നവരെ സഹായിക്കുകയും ചെയ്യുന്നു. ദുരിതബാധിത പ്രദേശങ്ങളിലെ എല്ലാവരുടെയും സുരക്ഷയ്ക്കും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു, സാധ്യമായ എല്ലാ പിന്തുണയും ഒരിക്കൽ കൂടി ഉറപ്പ് നൽകുന്നു."
--ND--
(Over the last few days, parts of Assam have witnessed flooding due to heavy rainfall. The Central Government is continuously monitoring the situation in Assam and is working closely with the State Government to provide all possible assistance to overcome this challenge.
— Narendra Modi  June 23, 2022
ഉപരാഷ്ട്രപതിയുടെ കാര്യാലയം
നവ്റോസ് അവസരത്തില് ഉപരാഷ്ട്രപതി ജനങ്ങള്ക്ക് ശുഭാശംസകൾ നേര്ന്നു
നവ്റോസിന്റെ അവസരത്തില് ഉപരാഷ്ട്രപതി ശ്രി വെങ്കയ്യാനായിഡു ഒരു സന്ദേശത്തിലൂടെ ജനങ്ങള്ക്ക് ശുഭാശംസകൾ നേര്ന്നു.
(സന്ദേശത്തിന്റെ പൂര്ണ്ണരൂപം ചുവടെ
പാഴ്സി നവവത്സരത്തിന് തുടക്കം കുറിയ്ക്കുന്ന 'നവ്റോസി'ന്റെ ഈ വിശേഷഅവസരത്തില് രാജ്യത്തെ എല്ലാ ജനങ്ങള്ക്കും ഞാന് ഊഷ്മളമായ ശുഭാശംസകൾ നേരുന്നു.
ഇന്ത്യയുടെ നാനാവര്ണ്ണമുള്ള സംസ്ക്കാരത്തില് പാഴ്സി സമൂഹത്തിന് ഒരു പ്രത്യേക സ്ഥാനമുണ്ട്. കഠിനപ്രയത്നത്തിനുള്ള അത്യുത്സാഹത്തിലൂടെയും സമര്പ്പണത്തിലൂടെയും ഇന്ത്യയിലെ പാഴ്സി സമൂഹം രാഷ്ട്ര നിര്മ്മാണത്തില് വിലമതിക്കാനാകാത്ത സംഭാവനകള് നല്കിയിട്ടുണ്ട്. വസന്തത്തിന്റെ ആരംഭം കുറിയ്ക്കുന്ന പാഴ്സി നവവത്സരം നവീകരണത്തിന്റെയും പുനരുജ്ജീവനത്തിന്റെയും ആഘോഷമാണ്. നല്ലചിന്തകള് ഉള്ക്കൊള്ളുക, സത്കര്മ്മങ്ങള് ചെയ്യുക, സത്യസന്ധമായി ജീവിക്കുക, ധര്മ്മത്തിന്റെ പാതയിലൂടെ നടക്കുക എന്നതാണ് നവ്റോസ് ആഘോഷിക്കുകയെന്നാല് അതിന്റെ ശരിയായ അര്ത്ഥം.
കോവിഡ്-19ന്റെ വ്യാപനത്തിനെതിരെ ഇന്ത്യയും ലോകവും വിശ്രമമില്ലാത്ത പോരാട്ടം തുടരുകയാണ്. കുടുംബാംഗങ്ങള് ഒന്നിച്ചുചേര്ന്ന് പ്രാര്ത്ഥിക്കാനും ആഘോഷിക്കാനുമുള്ള അവസരമാണ് നവ്റോസ് എങ്കിലും ഈ വര്ഷം നമ്മുടെ വീടുകളില് മാത്രം ഒതുങ്ങി നില്ക്കുന്ന മിതമായ ആഘോഷത്തില് നാം തൃപ്തിപ്പെടണം. ആഘോഷവേളകളില് ശാരീരിക അകലത്തിന്റെയും വ്യക്തിശുചിത്വത്തിന്റെയും മാനദണ്ഡങ്ങള് നമ്മള് കര്ശനമായി പാലിക്കണം.
ഈ ആഘോഷം ഐക്യവും സമുദ്ധിയും സന്തോഷവും നിങ്ങളുടെ ജീവിതത്തില് കൊണ്ടുവരട്ടെ.
വിനോദസഞ്ചാര മന്ത്രാലയം
അമേരിക്കയിലെ ഇന്ക്രഡിബിള് ഇന്ത്യ റോഡ്ഷോകളില് ടൂറിസം മന്ത്രി പങ്കെടുക്കും
ന്യൂയോര്ക്കും ചിക്കാഗോയും ഉള്പ്പെടെയുള്ള പ്രധാന നഗരങ്ങളില് 2018 ജൂണ് 18 മുതല് 22 വരെ അത്ഭുത ഇന്ത്യാ പ്രചരണം.
കേന്ദ്ര ടൂറിസം സഹമന്ത്രി ശ്രീ. കെ. ജെ. അല്ഫോണ്സ് 2018 ജൂണ് 18 മുതല് 22വരെ അമേരിക്കന് ഐക്യനാടുകളില് നടക്കുന്ന ' ഇന്ക്രഡിബിള് ഇന്ത്യാ റോഡ് ഷോ' ശൃംഖലകളില് പങ്കെടുക്കും. ന്യൂയോര്ക്ക്, ചിക്കാഗോ, ഹൂസറ്റന് ഉള്പ്പെടെ യു.എസിലെ നിരവധി പ്രമുഖ നഗരങ്ങളില് റോഡ്ഷോ സംഘടിപ്പിക്കുന്നുണ്ട്.
ഇന്ക്രഡിബിള് ഇന്ത്യാ റോഡ് ഷോയോടനുബന്ധിച്ച് ബി 2 ബി ആശയവിനിമയം, അവതരണം, പത്രസമ്മേളനങ്ങള് എന്നിവയും ഇന്ത്യന് പ്രതിനിധി സംഘം സംഘടിപ്പിക്കും. കേന്ദ്ര ടൂറിസം മന്ത്രി മുഖ്യപ്രഭാഷണവും ഇന്ക്രഡിബിള് ഇന്ത്യാ അവതരണം ടൂറിസം വകുപ്പ് ജോയിന്റ് സെക്രട്ടറി ശ്രീ. സുമന്ബില്ലയും നടത്തും. ' നിര്ബന്ധമായും സന്ദര്ശിക്കേണ്ട വിനോദസഞ്ചാര കേന്ദ്രം' എന്ന നിലയില് ഇന്ത്യയെ ഉയര്ത്തിക്കാട്ടുക എന്ന ലക്ഷ്യത്തോടെയായിരിക്കും അവതരണം. റോഡ്ഷോയുടെ ഭാഗമായി സാംസ്ക്കാരികപരിപാടികളും ഉണ്ടാകും. ഇന്ത്യ സന്ദര്ശിക്കുന്ന വിദേശ സഞ്ചാരികളുടെ ശതമാനത്തില് ലോകത്തെ മൂന്ന് സ്രോതസ് രാജ്യങ്ങളില് ഒന്നാണ് യു.എസ്.എ. 2018 ഏപ്രിലില് മൊത്തം എത്തിച്ചേര്ന്ന വിദേശസഞ്ചാരികളില് 11.21% ത്തോടെ യു.എസ്.എ രണ്ടാമത്തെ സ്രോതസ് രാജ്യമായിരുന്നു.
ഇതിന് പുറമെ 2018 ജൂണ് 22ന് ചിക്കാഗോയില് സംഘടിപ്പിക്കുന്ന ഫെഡറേഷന് ഓഫ് മലയാളി അസോസിയേഷന് ഓഫ് അമേരിക്ക കണ്വെന്ഷനിലും മന്ത്രി പങ്കെടുക്കും.ിക്കുന്ന ഫെഡറേഷന് ഓഫ് മലയാളി അസോസിയേഷന് ഓഫ് അമേരിക്ക കണ്വെന്ഷനിലും മന്ത്രി പങ്കെടുക്കും.
(Visitor Counter : 31
പ്രധാനമന്ത്രിയുടെ ഓഫീസ്
പ്രശസ്ത ഹാസ്യനടൻ രാജു ശ്രീവാസ്തവയുടെ നിര്യാണത്തിൽ പ്രധാനമന്ത്രി അനുശോചിച്ചു
വിഖ്യാത ഹാസ്യനടൻ രാജു ശ്രീവാസ്തവയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
“രാജു ശ്രീവാസ്തവ നമ്മുടെ ജീവിതത്തെ ചിരിയും നർമ്മവും പ്രസാദാത്മകയും കൊണ്ട് പ്രകാശപൂരിതമാക്കി. അവൻ വളരെ വേഗം നമ്മെ വിട്ടുപോകും, പക്ഷേ വർഷങ്ങളായി അദ്ദേഹം നടത്തിയ ഉജ്ജ്വലമായ പ്രവർത്തനത്തിലൂടെ എണ്ണമറ്റ ആളുകളുടെ ഹൃദയത്തിൽ അദ്ദേഹം തുടർന്നും ജീവിക്കും. അദ്ദേഹത്തിന്റെ വിയോഗം ദുഖകരമാണ്. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി.
സാമൂഹ്യനീതി, ശാക്തീകരണ മന്ത്രാലയം
ഭിന്നശേഷി ശാക്തീകരണത്തിനുള്ള ദേശീയ അവാർഡുകൾക്കായി അപേക്ഷ ക്ഷണിച്ചു
ന്യൂ ഡൽഹി : 28 ജൂലായ് 2022
കേന്ദ്ര ഭിന്നശേഷി ശാക്തീകരണ വകുപ്പ് 2021, 2022 വർഷങ്ങളിലെ ദേശീയ അവാർഡുകൾക്കുള്ള അപേക്ഷകൾ ക്ഷണിച്ചു . 14.07.2022-ന് പ്രസിദ്ധികരിച്ച പരസ്യപ്രകാരം 2022 ജൂലൈ 15 മുതൽ ഓഗസ്റ്റ് 28 വരെ അവാർഡിന് അപേക്ഷിക്കാം. പരസ്യം വകുപ്പിന്റെ www.disabilityaffairs.gov.in. എന്ന വെബ്സൈറ്റിൽ ലഭ്യമാണ് . മേൽപ്പറഞ്ഞ അവാർഡുകൾക്കുള്ള അപേക്ഷകൾ/നോമിനേഷനുകൾ അയയ്ക്കുന്നതിന് വിപുലമായ പ്രചാരണം നൽകുന്നതിനായി സംസ്ഥാന സർക്കാരുകൾക്കും കേന്ദ്ര ഭരണ പ്രേദേശങ്ങൾക്കും 19.7.2022-ന് അയച്ച കത്തിലൂടെ നിർദ്ദേശം നൽകിയിട്ടുണ്ട്.
IE
(Visitor Counter : 109
ആരോഗ്യ, കുടുംബക്ഷേമ മന്ത്രാലയം
കോറോണവൈറസ് കണ്ടുപിടിക്കുന്നതിനുള്ള ഡിജിറ്റൽ പ്രക്രിയകൾ
ന്യൂഡൽഹി, മാർച്ച് 15, 2021
കോറോണയും മറ്റു സാംക്രമിക രോഗങ്ങളുമുള്ളവരെയും കണ്ടുപിടിക്കുന്നതിനായി നിരവധി നടപടികൾ സ്വീകരിച്ചു വരുന്നു. അവ താഴെ പറയുന്നു:
 IDSP യുടെ കീഴിൽ എല്ലാ സാംസ്ഥാനങ്ങളിലും, ജില്ലാ ആസ്ഥാനങ്ങളിലും സർവെയ്ലൻസ് യൂണിറ്റുകൾ സ്ഥാപിച്ചിട്ടുണ്ട്. സാംക്രമിക രോഗങ്ങളുടെ വിവരങ്ങൾ ഈ യൂണിറ്റുകൾ എല്ലാ ആഴ്ചകളിലും നൽകി വരുന്നു. ഇപ്പോൾ കോവിഡ്19 ന് വേണ്ടിയും ഇതേ പ്രക്രിയ തുടർന്ന് പോകുന്നു. വിദേശ രാജ്യങ്ങളിൽ നിന്ന് വരുന്നവരുടെ വിവരങ്ങളും IDSP യുടെ കീഴിൽ നൽകി വരുന്നു.
2) കോവിഡ്-19 കോൺടാക്ട് ട്രേസിംഗിനും, ലക്ഷണങ്ങൾ കണ്ടുപിടിക്കുന്നതിനും, സ്വയം-വിലയിരുത്തുന്നതിനും ആരോഗ്യ സേതു ആപ്പും ഉപയോഗിച്ചു വരുന്നു. കോവിഡ് ക്ലസ്റ്ററുകൾ കണ്ടുപിടിക്കുന്നതിനും ഈ ആപ്പ് സഹായിക്കുന്നു.
3) മറ്റൊരു ഡിജിറ്റൽ പ്ലാറ്റഫോം ആയ COWIN ആപ്പ് വാക്സിനേഷൻ പ്രക്രിയ ട്രാക്ക് ചെയ്യുന്നതിന് വിവിധ ഏജൻസികളെ സഹായിക്കുന്നു. ഇന്ത്യൻ പൗരന്മാർക്ക് ഈ ആപ്പിലൂടെ വാക്സിനേഷന് രജിസ്റ്റർ ചെയ്യാവുന്നതുമാണ്.
4) 'കോവിഡ് ഇന്ത്യ പോർട്ടൽ-ടെസ്റ്റിംഗ് പോർട്ടൽ' സംസ്ഥാന തല കോവിഡ് മാനേജ്മെന്റിന്റെ വിവര ശേഖരണം നടത്താൻ സഹായിക്കുന്നു.
കേന്ദ്ര ആരോഗ്യ സഹമന്ത്രി ശ്രി അശ്വിനി കുമാർ ചൗബേയാണ് ഈ വിവരങ്ങൾ രേഖമൂലം ലോക് സഭയിൽ നൽകിയത്
RRTN
പ്രധാനമന്ത്രിയുടെ ഓഫീസ്
പത്മവിഭുഷൺ സർ അനെരൂദ് ജുഗ്നാത്തിന്റെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
പത്മവിഭുഷൺ സർ അനെരൂദ് ജുഗ്നാത്തിന്റെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി അനുശോചനം രേഖപ്പെടുത്തി
ഒരു ട്വീറ്റിൽ ശ്രീ. മോദി പറഞ്ഞു :
"ആധുനിക മൗറീഷ്യസിന്റെ ശില്പിയായിരുന്നു പദ്മ വിഭുഷൻ സർ അനെരൂദ് ജുഗ്നൗത്ത്. അഭിമാനിയായ പ്രവാസി ഭാരതീയൻ, തന്റെ പാരമ്പര്യത്തിൽ നിന്ന് പ്രയോജനം ലഭിക്കുന്ന പ്രത്യേക ഉഭയകക്ഷി ബന്ധം രൂപപ്പെടുത്താൻ സഹായിച്ചു. അദ്ദേഹത്തിന്റെ കുടുംബത്തിനും മൗറീഷ്യസ് ജനങ്ങൾക്കും അനുശോചനം. ഓം. ശാന്തി. "
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഏപ്രിൽ 11, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 185.74 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 11,058 പേർ; ചികിത്സയിലുള്ളത് ആകെ രോഗബാധിതരുടെ 0.03%.
കഴിഞ്ഞ 24 മണിക്കൂറിനിടെ 929 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,03,383 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 861 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.32%; പ്രതിവാര രോഗസ്ഥിരീകരണ നിരക്ക് 0.23%
ആകെ നടത്തിയത് 79.41 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,71,211 പരിശോധനകൾ
RRTN
(Visitor Counter : 99
സാമൂഹ്യനീതി, ശാക്തീകരണ മന്ത്രാലയം
ഡോ. ബി.ആര്. അംബേദ്ക്കറുടെ മഹാപരിനിര്വ്വാണ ദിവസത്തില് രാഷ്ട്രത്തിന്റെ ശ്രദ്ധാഞ്ജലി
ഭരണഘടനാ ശില്പ്പി ഡോ. ബി.ആര്. അംബേദ്ക്കര്ക്ക്അദ്ദേഹത്തിന്റെ 63-ാം മഹാപരിനിര്വ്വാണ ദിവസമായ ഇന്ന്രാഷ്ട്രപതി ശ്രീ. രാംനാഥ് കോവിന്ദ് ശ്രദ്ധാഞ്ജലി അര്പ്പിച്ചു. പാര്ലമെന്റ് മന്ദിരസമുച്ചയവളപ്പിലുള്ളഅംബേദ്ക്കര് പ്രതിമയില്അദ്ദേഹം പുഷ്പാര്ച്ചന നടത്തി.
ഉപരാഷ്ട്രപതി ശ്രീ. എം. വെങ്കയ്യനായിഡു, പ്രധാനമന്ത്രി ശ്രീ. നരേന്ദ്ര മോദി, ലോകസഭാസ്പീക്കര് ശ്രീമതിസുമിത്രാ മഹാജന് തുടങ്ങിയവരും പുഷ്പാര്ച്ചന നടത്തി.
കേന്ദ്ര മന്ത്രിമാരായഡോ. താവര്ചന്ദ്ഗഹ്ലോട്ട്, ശ്രീ. രാംദാസ്അത്തവാലെ, ശ്രീ. കൃഷന് പാല്ഗുര്ജര്, ശ്രീ. വിജയ് സാംപ്ല എന്നിവരുംമറ്റ്വിശിഷ്ടവ്യക്തികളും ശ്രദ്ധാഞ്ജലി അര്പ്പിച്ചു.
(കേന്ദ്ര സാമൂഹിക നീതിശാക്തീകരണവകുപ്പിന് കീഴിലുള്ളസ്വയംഭരണസ്ഥാപനമായഅംബേദ്ക്കര് ഫൗണ്ടേഷനാണ് പരിപാടിസംഘടിപ്പിച്ചത്.
ND/MRD
പ്രത്യേക സേവനങ്ങളും ഫീച്ചറുകളും
തപാൽ വകുപ്പിൽ ഇൻഷുറൻസ് ഏജന്റ് നിയമനം
(കൊച്ചി , ഡിസംബർ 27, 2021
ആലുവ പോസ്റ്റൽ ഡിവിഷനിൽ പോസ്റ്റൽ ലൈഫ് ഇൻഷുറൻസ്, ഗ്രാമീണ തപാൽ ഇൻഷുറൻസ് ഉത്പന്നങ്ങളുടെ വിപണനത്തിനായി കമ്മീഷൻ വ്യവസ്ഥയിൽ 18 വയസ്സിനും 50 വയസ്സിനും ഇടയിൽ പ്രായമുള്ള തൊഴിൽ രഹിതർ, സ്വയം തൊഴിൽ ചെയ്യുന്ന യുവതി യുവാക്കൾ എന്നിവരെ ഡയറക്ട് ഏജന്റായി നിയമിക്കുന്നു. ഏജൻസി അപേക്ഷകൾ പത്താം ക്ലാസ്സ് പാസായിരിക്കണം. മുൻ ഇൻഷുറൻസ് ഏജന്റുമാർ , ആർ.ഡി ഏജന്റ്, ജനപ്രതിനിധികൾ, കമ്പ്യൂട്ടർ പരിജ്ഞാനമുള്ളവർ എന്നിവർക്ക് മുന്ഗണന .
അപേക്ഷകർ വയസ്സ്, യോഗ്യത, മുൻ പരിചയം എന്നിവ തെളിയിക്കുന്ന രേഖകളുടെ കോപ്പി രണ്ടു പാസ്പോർട്ട് സൈസ് ഫോട്ടോ സഹിതം മൊബൈൽ നമ്പറുൾപ്പടെ സീനിയർ സൂപ്രണ്ട് ഓഫ് പോസ്റ്റാഫീസസ്, ആലുവ പോസ്റ്റൽ ഡിവിഷൻ, ആലുവ, 683101 എന്ന വിലാസത്തിൽ അപേക്ഷകൾ അയക്കണം
പോസ്റ്റ് ഓഫീസ് സീനിയർ സൂപ്രണ്ടിന്റെ ഓഫീസിൽ വാക്ക് ഇൻ ഇന്റർവ്യൂ നടത്തും.കോവിഡ് മാനദണ്ഡങ്ങൾ പാലിച്ച് നടത്തേണ്ടതിനാൽ ഇന്റർവ്യൂ തീയതി അപേക്ഷകരെ നേരിട്ട് അറിയിക്കുന്നതാണ് .
അപേക്ഷകൾ ഓഫീസ്സിൽ ലഭിക്കേണ്ട അവസാന തിയ്യതി 04/01/2022 .
തെരഞ്ഞെടുക്കപ്പെടുന്നവർ 5000 രൂപ NSC/KVP ആയി സെക്യൂരിറ്റി ഡെപ്പോസിറ്റ് കെട്ടിവയ്ക്കേണ്ടതാണ്
കൂടുതൽ വിവരങ്ങൾക്ക് 9446420626 or 0484 2620570 എന്നി നമ്പറുകളിൽ ബന്ധപ്പെടുക
പ്രധാനമന്ത്രിയുടെ ഓഫീസ്
പ്രധാനമന്ത്രി മൗറീഷ്യസ് പ്രധാനമന്ത്രിയുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് മൗറീഷ്യസ് പ്രധാനമന്ത്രി ശ്രീ പ്രവിന്ദ് കുമാർ ജുഗ്നോത്തുമായി കൂടിക്കാഴ്ച നടത്തി. ജി20 ഉച്ചകോടിയിൽ പങ്കെടുക്കാനാണ് ശ്രീ ജുഗ്നോത്ത് ഇന്ത്യയിലെത്തിയത്.
എക്സിൽ പ്രധാനമന്ത്രി പോസ്റ്റ് ചെയ്തതിങ്ങനെ:
"പ്രധാനമന്ത്രി പ്രവിന്ദ് കുമാർ ജുഗ്നോത്തും ഞാനും വളരെ നല്ല കൂടിക്കാഴ്ചയാണു നടത്തിയത്. നമ്മുടെ രാജ്യങ്ങൾ തമ്മിലുള്ള നയതന്ത്ര ബന്ധത്തിന്റെ 75-ാം വർഷം ആഘോഷിക്കുന്ന ഈ വേള ഇന്ത്യ-മൗറീഷ്യസ് ബന്ധത്തിന് സവിശേഷമായ വർഷമാണ്. അടിസ്ഥാനസൗകര്യങ്ങൾ, ഫിൻടെക്, സാംസ്കാരികം തുടങ്ങിയ മേഖലകളിലെ സഹകരണം തുടങ്ങിയ കാര്യങ്ങൾ ഞങ്ങൾ ചർച്ച ചെയ്തു. ഗ്ലോബൽ സൗത്തിന്റെ ശബ്ദം ഉയർത്തിപ്പിടിക്കുന്നതിനുള്ള ഇന്ത്യയുടെ പ്രതിബദ്ധതയും ആവർത്തിച്ചു.”
പ്രധാനമന്ത്രിയുടെ ഓഫീസും എക്സിൽ പോസ്റ്റ് ചെയ്തു:
“ഇന്ത്യയുടെ കാഴ്ചപ്പാടായ ‘സാഗറി’ന്റെ അവിഭാജ്യ ഘടകമായ മൗറീഷ്യസിന്റെ പ്രധാനമന്ത്രി ശ്രീ പ്രവിന്ദ് കുമാർ ജുഗ്നോത്തുമായി പ്രധാനമന്ത്രി ശ്രീ നരേന്ദ്ര മോദി കൂടിക്കാഴ്ച നടത്തി. ഇന്ത്യ-മൗറീഷ്യസ് ബന്ധം 75-ാം വാർഷികം ആഘോഷിക്കുന്ന ഈ വേളയിൽ ഇന്ത്യ-മൗറീഷ്യസ് ഉഭയകക്ഷി ബന്ധത്തിന്റെ ഗണ്യമായ വളർച്ചയെ ഇരുനേതാക്കളും അത്യുൽസാഹപൂർവം അംഗീകരിച്ചു.”
PMO also posted on X
പ്രധാനമന്ത്രിയുടെ ഓഫീസ്
ജബൽപൂർ ആശുപത്രി തീപിടിത്തം : പ്രധാനമന്ത്രി അനുശോചിച്ചു
മധ്യപ്രദേശിലെ ജബൽപൂരിലെ ആശുപത്രിയിലുണ്ടായ തീപിടിത്തത്തെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"മധ്യപ്രദേശിലെ ജബൽപൂരിലെ ആശുപത്രിയിലുണ്ടായ തീപിടിത്തത്തിൽ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ എത്രയും വേഗം സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. പ്രാദേശിക ഭരണകൂടം ദുരിതബാധിതർക്ക് എല്ലാ സഹായവും നൽകുന്നു: പ്രധാനമന്ത്രി"
പ്രധാനമന്ത്രിയുടെ ഓഫീസ്
നേപ്പാളിലെ പുതിയ പ്രധാനമന്ത്രി പുഷ്പ കമാൽ ദഹൽ ‘പ്രചണ്ഡയ്ക്ക് പ്രധാനമന്ത്രിയുടെ അഭിനന്ദനം
നേപ്പാൾ പ്രധാനമന്ത്രിയായി തിരഞ്ഞെടുക്കപ്പെട്ട സഖാവ് പ്രചണ്ഡയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
“നേപ്പാളിന്റെ പ്രധാനമന്ത്രിയായി തിരഞ്ഞെടുക്കപ്പെട്ട സഖാവ് പ്രചണ്ഡയ്ക്ക് ഊഷ്മളമായ അഭിനന്ദനങ്ങൾ. ഇന്ത്യയും നേപ്പാളും തമ്മിലുള്ള അദ്വിതീയ ബന്ധം ആഴത്തിലുള്ള സാംസ്കാരിക വിനിമയത്തിലും, ജനങ്ങൾ തമ്മിലുള്ള ഊഷ്മളമായ ബന്ധത്തിലും അധിഷ്ഠിതമാണ്. ഈ സൗഹൃദം കൂടുതൽ ശക്തിപ്പെടുത്തുന്നതിന് താങ്കളോടൊപ്പം ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു.
--ND--
(
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
പുനരുപയോഗ ഊർജത്തെക്കുറിച്ചുള്ള "ന്യൂ ഫ്രോണ്ടിയേഴ്സ്" പരിപാടിക്ക് കേന്ദ്ര നവ -പുനരുപയോഗ ഊർജ്ജ മന്ത്രാലയം ആതിഥേയത്വം വഹിക്കും
.
ന്യൂ ഡൽഹി ,ഫെബ്രുവരി 14 2022
ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി പുനരുപയോഗിക്കാവുന്ന ഊർജ്ജത്തെക്കുറിച്ച് "ന്യൂ ഫ്രോണ്ടിയേഴ്സ്" എന്ന പേരിൽ ഒരു പരിപാടി കേന്ദ്ര നവ -പുനരുപയോഗ ഊർജ്ജ മന്ത്രാലയം നടത്തുന്നു. 2022 ഫെബ്രുവരി 16 മുതൽ ഫെബ്രുവരി 18 വരെയാണ് പരിപാടി.
ഇതിന്റെ ഭാഗമായി, "ഊർജ്ജ പരിവർത്തനത്തിലെ ഇന്ത്യയുടെ നേതൃത്വം" എന്ന വിഷയത്തിൽ മന്ത്രാലയം,2022 ഫെബ്രുവരി 16-ന് വിഗ്യാൻ ഭവനിൽ പ്രത്യേക പരിപാടി നടത്തും. കേന്ദ്ര നവ -പുനരുപയോഗ ഊർജ വകുപ്പ് മന്ത്രി ശ്രീ ആർ.കെ. സിംഗ്, സഹമന്ത്രി ശ്രീ ഭഗവന്ത് ഖുബ എന്നിവർ പ്രത്യേക പ്രഭാഷണം നടത്തും. പ്രസക്തമായ ഊർജ ഉടമ്പടികൾ ഉൾപ്പെടെ "പൗരകേന്ദ്രീകൃത ഊർജ്ജ പരിവർത്തനം - ഇന്ത്യൻ ഗാഥ " എന്ന വീഡിയോ പ്രദർശിപ്പിക്കും . തുടർന്ന് വിദ്യാർത്ഥികളുമായും ചിന്തകരുമായും കേന്ദ്ര ഊർജ മന്ത്രി ശ്രീ ആർ കെ സിങ് സംഭാഷണം നടത്തും . ഒരു ചോദ്യോത്തര സെഷനും ഇതിൽ ഉൾപ്പെടും . ഊർജ ഉടമ്പടികൾ സമർപ്പിച്ച വ്യവസായ പ്രമുഖരെ മന്ത്രിയും സഹമന്ത്രിയും അഭിനന്ദിക്കും. ഊർജ ഉടമ്പടി ബുക്ക്ലെറ്റിന്റെ പ്രകാശനവും ഇതോടൊപ്പം നടക്കും .
2022 ഫെബ്രുവരി 17-ന് മന്ത്രാലയം മൂന്ന് വെബിനാറുകളും സംഘടിപ്പിക്കും.
പരിപാടിയുടെ അവസാന ദിവസമായ 2022 ഫെബ്രുവരി 18-ന്, ഒരു വെർച്വൽ പ്ലാറ്റ്ഫോമിൽ "2070-ഓടെ നെറ്റ് സീറോ കാർബൺ നേടുന്നതിനുള്ള കർമപദ്ധതി " എന്ന വിഷയത്തിൽ ഒരു സമ്മേളനം സംഘടിപ്പിക്കും. സെഷനിൽ നിരവധി കേന്ദ്ര മന്ത്രാലയങ്ങൾ, റെയിൽവേ, പുനരുപയോഗ ഊർജ രംഗത്തു മുൻനിരയിലുള്ള സംസ്ഥാനങ്ങളിലെ പ്രിൻസിപ്പൽ സെക്രട്ടറിമാർ, പൊതുമേഖലാ സംരംഭങ്ങൾ, വ്യവസായ മേഖല , മറ്റ് പങ്കാളികൾ എന്നിവർ പങ്കെടുക്കും. നെറ്റ് സീറോ കാർബൺ എന്ന ലക്ഷ്യം നേടുന്നതിനും ഊർജ പരിവർത്തന മാര്ഗങ്ങൾ നേരിടുന്ന പ്രശ്നങ്ങളും സമ്മേളനം ചർച്ച ചെയ്യും
IE/SKY
(Visitor Counter : 270
പ്രധാനമന്ത്രിയുടെ ഓഫീസ്
ഇന്ത്യ-ഓസ്ട്രേലിയ സാമ്പത്തിക സഹകരണവും വ്യാപാര ഉടമ്പടിയും നിലവിൽ വന്നതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ഇന്ത്യ-ഓസ്ട്രേലിയ സാമ്പത്തിക സഹകരണ-വ്യാപാര കരാർ ഇന്ന് നിലവിൽ വന്നതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. നമ്മുടെ സമഗ്രമായ തന്ത്രപരമായ പങ്കാളിത്തത്തിന് ഇത് ഒരു നിര്ണ്ണായക നിമിഷമാണെന്ന് ശ്രീ മോദി പറഞ്ഞു.
ഓസ്ട്രേലിയൻ പ്രധാനമന്ത്രി ആന്റണി അൽബാനീസിന്റെ ട്വീറ്റിന് മറുപടിയായി പ്രധാനമന്ത്രി മോദി ട്വീറ്റ് ചെയ്തു;
"ഇന്ത്യ-ഓസ്ട്രേലിയ സാമ്പത്തിക സഹകരണ-വ്യാപാര കരാർ ഇന്ന് പ്രാബല്യത്തിൽ വരുന്നതിൽ സന്തോഷമുണ്ട്. ഇത് ഞങ്ങളുടെ സമഗ്രമായ തന്ത്രപരമായ പങ്കാളിത്തത്തിന് ഒരു നിര്ണ്ണായക നിമിഷമാണ് . ഇത് ഞങ്ങളുടെ വ്യാപാര-സാമ്പത്തിക ബന്ധങ്ങളുടെ ബൃഹത്തായ സാധ്യതകൾ തുറക്കുകയും ഇരു രാജ്യങ്ങളിലേയ്ക്കുമുള്ള ബിസിനസുകൾ വർദ്ധിപ്പിക്കുകയും ചെയ്യും. ഉടൻ തന്നെ താങ്കളെ ഇന്ത്യയിലേക്ക് സ്വാഗതം ചെയ്യാൻ കാത്തിരിക്കുന്നു.
--ND--
(
വാര്ത്താവിതരണ പ്രക്ഷേപണ മന്ത്രാലയം
കേന്ദ്ര വാർത്ത വിതരണ പ്രക്ഷേപണ മന്ത്രാലയം 'റോക്കട്രി: ദി നമ്പി ഇഫക്റ്റ്' എന്ന ചിത്രത്തിന്റെ പ്രത്യേക പ്രദർശനം നടത്തി.
ന്യൂ ഡൽഹി: 27 ജൂൺ 2022
ഇറങ്ങാനിരിക്കുന്ന 'റോക്കട്രി: ദി നമ്പി ഇഫക്റ്റ്' എന്ന ചിത്രത്തിന്റെ പ്രത്യേക പ്രദർശനം കേന്ദ്ര വാർത്ത വിതരണ പ്രക്ഷേപണ മന്ത്രാലയം ന്യൂഡൽഹിയിലെ സിരി ഫോർട്ട് ഓഡിറ്റോറിയത്തിൽ സംഘടിപ്പിച്ചു.പ്രധാന അഭിനേതാവും,ഈ ചിത്രത്തിലൂടെ സംവിധായകനായി അരങ്ങേറ്റം കുറിച്ച എഴുത്തുകാരനും നിർമ്മാതാവും സംവിധായകനുമായ ശ്രീ ആർ മാധവന്റെ നേതൃത്വത്തിലുള്ള റോക്കട്രി ടീമാണ് പ്രദർശനത്തിനു നേതൃത്വം കൊടുത്തത്
. പ്രദർശനത്തിന് സിബിഐ മുൻ ഡയറക്ടർ ശ്രീ ഡി ആർ കാർത്തികേയൻ, സിബിഐ മുൻ ഐജി ശ്രീ പി.എം. നായർ, ഇന്ത്യാ ഗവൺമെന്റിലെ മുതിർന്ന ഉദ്യോഗസ്ഥർ, ചലച്ചിത്രമേഖലയിൽ നിന്നുള്ള പങ്കാളികൾ.എന്നിവരും സന്നിഹിതരായിരുന്നു.
1994-ൽ ചാരവൃത്തി ആരോപിക്കപ്പെട്ട ഐഎസ്ആർഒയിലെ മുൻ ശാസ്ത്രജ്ഞനും എയ്റോസ്പേസ് എഞ്ചിനീയറുമായിരുന്ന നമ്പി നാരായണന്റെ ജീവിതത്തെ ആസ്പദമാക്കിയുള്ള ജീവചരിത്ര സിനിമയാണ് റോക്കട്രി: ദി നമ്പി ഇഫക്റ്റ്. 75-ാമത് കാൻ ഫിലിം ഫെസ്റ്റിവലിലാണ്.'റോക്കട്രി: ദി നമ്പി ഇഫക്റ്റ് എന്ന ചിത്രത്തിന്റെ പ്രഥമ പ്രദർശനം നടന്നത്.
(ചിത്രം ശക്തമായി പിടിച്ചുലക്കുന്നതു മാത്രമല്ല, പ്രേക്ഷകരുടെ ഹൃദയങ്ങളെ സ്പർശിക്കുകയും ചെയ്യുന്നുവെന്ന് ചടങ്ങിൽ സംസാരിച്ച വാർത്ത വിതരണ പ്രക്ഷേപണ മന്ത്രാലയം സെക്രട്ടറി ശ്രീ അപൂർവ ചന്ദ്ര പറഞ്ഞു.ഇന്ത്യയുടെ ബഹിരാകാശ പദ്ധതിയുടെ നേട്ടങ്ങൾക്കായി ജീവിതം മുഴുവൻ സമർപ്പിച്ച ശ്രീ നമ്പി നാരായണൻ ഉൾപ്പെടെ ആയിരക്കണക്കിന് ശാസ്ത്രജ്ഞർക്ക് ഈ ചിത്രം ആദരവ് അർപ്പിക്കുന്നുവെന്നും അദ്ദേഹം കൂട്ടിച്ചേർത്തു.
തമിഴ്, ഹിന്ദി, ഇംഗ്ലീഷ് ഭാഷകളിൽ ഒരേ സമയം ചിത്രീകരിച്ച ചിത്രത്തിന്റെ തെലുങ്ക്, മലയാളം, കന്നഡ ഭാഷകളുടെ ഡബ്ബ് പതിപ്പുകളും റിലീസ് ചെയ്യും.ചിത്രം 2022 ജൂലൈ 1 ന് ലോകമെമ്പാടുമുള്ള തിയറ്ററുകളിൽ റിലീസ് ചെയ്യാൻ തീരുമാനിച്ചിട്ടുണ്ട്
റെയില്വേ മന്ത്രാലയം
കോവിഡ് 19 അനുബന്ധ വെല്ലുവിളികളെ മറികടന്ന് ചരക്കുനീക്കത്തിൽ റെയിൽവേ കഴിഞ്ഞ വർഷത്തെക്കാൾ മുന്നിലെത്തി
ന്യൂഡൽഹി , ജൂലൈ 28, 2020
കോവിഡ് 19 വെല്ലുവിളികളെ മറികടന്ന് ഇന്ത്യൻ റെയിൽവേ ചരക്ക് ഗതാഗത നീക്കത്തിൽ സുപ്രധാന നാഴികക്കല്ല് കടന്നു. 2020 ജൂലൈ 27 ന് ചരക്ക് കടത്ത് 3.13 മെട്രിക് ടൺ ആയി. ഇത് കഴിഞ്ഞ വർഷം ഇതേ സമയത്തേക്കാൾ കൂടുതലാണ്.
2020 ജൂലൈ 27 ന് ചരക്ക് ട്രെയിനുകളുടെ ശരാശരി വേഗത 46.16 കിലോമീറ്റർ ആണ്, ഇത് കഴിഞ്ഞ വർഷത്തെ അപേക്ഷിച്ച് ഇരട്ടിയാണ് . ജൂലൈ മാസത്തിൽ ചരക്ക് ട്രെയിനുകളുടെ ശരാശരി വേഗത 45.03 കിലോമീറ്റർ ആണ്. ഇത് കഴിഞ്ഞ വർഷത്തെ അപേക്ഷിച്ച് ഇരട്ടിയാണ് . ശരാശരി 54.23 കിലോമീറ്റർ വേഗതയുള്ള വെസ്റ്റ് സെൻട്രൽ റെയിൽവേ, 51 കിലോമീറ്റർ വേഗതയുള്ള നോർത്ത് ഈസ്റ്റ് ഫ്രണ്ടിയർ റെയിൽവേ, ഈസ്റ്റ് സെൻട്രൽ റെയിൽവേ 50.24 കിലോമീറ്റർ, ഈസ്റ്റ് കോസ്റ്റ് റെയിൽവേ 41.78 കിലോമീറ്റർ, സൗത്ത് ഈസ്റ്റ് സെൻട്രൽ റെയിൽവേ 42.83 കിലോമീറ്റർ, തെക്ക് കിഴക്കൻ റെയിൽവേ 43.24 കിലോമീറ്റർ എന്നിങ്ങനെയാണ്. ചരക്ക് ട്രെയിനിന്റെ ശരാശരി വേഗതയായ 44.4 കിലോമീറ്റർ വേഗതയാണ് ഈ മുൻനിര റെയിൽവേ മേഖലകൾക്ക്. 2020 ജൂലൈ 27 ന് ആകെ ചരക്ക് കയറ്റിയത് 3.13 ദശലക്ഷം ടണ്ണായിരുന്നു. ഇത് കഴിഞ്ഞ വർഷത്തെ അപേക്ഷിച്ച് കൂടുതലാണ്.
(Visitor Counter : 171
മന്ത്രിസഭ
മാലിദ്വീപിലെ അഡ്ഡു നഗരത്തില് പുതിയ ഇന്ത്യന് കോണ്സുലേറ്റ് ആരംഭിക്കുന്നതിന് കേന്ദ്ര മന്ത്രിസഭയുടെ അംഗീകാരം
മാലിദ്വീപിലെ ആഡ്ഡു നഗരത്തില് 2021ല് പുതിയ ഇന്ത്യന് കോണ്സുലേറ്റ്  ആരംഭിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. പുരാതന കാലം മുതല് തന്നെ ഇന്ത്യയും മാലിദ്വീപും തമ്മില് വംശീയവും ഭാഷാപരവും സാംസ്കാരികവും മതപരവും വാണിജ്യപരവുമായ ബന്ധങ്ങളില് കുതിച്ചുചാട്ടമുണ്ടായിട്ടുണ്ട്. അയല്പക്കക്കാര് ആദ്യം എന്ന നയത്തിലും സാഗര്  വീക്ഷണത്തിലും മാലിദ്വീപിന് ഒരു പ്രധാന സ്ഥാനമുണ്ട്. അഡ്ഡു നഗരത്തില് ഒരു കോണ്സുലേറ്റ് ജനറല് തുറക്കുന്നത് മാലിദ്വീപിലെ ഇന്ത്യയുടെ നയതന്ത്ര സാന്നിധ്യം വര്ദ്ധിപ്പിക്കുന്നതിനും നിലവിലുള്ളതും താല്പ്പര്യമുള്ളതുമായ ഇടപഴകല് നിലവാരവുമായി പൊരുത്തപ്പെടുന്നതിനും സഹായിക്കും.
പ്രധാനമന്ത്രി മോദിയുടെയും പ്രസിഡന്റ് സോളിഹിന്റെയും നേതൃത്വത്തില് ഉഭയകക്ഷി ബന്ധത്തിലെ ചലനാത്മകതയും, ഊര്ജ്ജവും മുന്പൊന്നുമില്ലാത്ത തലത്തിലെത്തിയിട്ടുമുണ്ട്.
നമ്മള് പിന്തുടരുന്ന നമ്മുടെ ദേശീയ മുന്ഗണനയായ വളര്ച്ചയുടെയും വികസനത്തിന്റെയും അല്ലെങ്കില് 'എല്ലാവര്ക്കുമൊപ്പം എല്ലാവരുടെയും വികസനം' എന്നിവയില് ശുഭാപ്തിവിശ്വാസമുള്ള ഒരു നടപടി കൂടിയാണിത്. ഇന്ത്യയുടെ നയതന്ത്ര സാന്നിദ്ധ്യം വര്ദ്ധിപ്പിക്കുന്നത്, മറ്റുപലതിനുമൊപ്പം ഇന്ത്യന് കമ്പനികള്ക്ക് വിപണി ലഭ്യതയുണ്ടാക്കുകയും ഇന്ത്യന് ചരക്കുകളുടെയും സേവനങ്ങളുടെയും കയറ്റുമതിയെ ശക്തിപ്പെടുത്തുകയും ചെയ്യും. സ്വാശ്രയ ഇന്ത്യ അല്ലെങ്കില് ആത്മനീര്ഭര്ഭാരത് എന്ന നമ്മുടെ ലക്ഷ്യത്തിന് അനുസൃതമായി ആഭ്യന്തര ഉല്പ്പാദനവും തൊഴിലും വര്ദ്ധിപ്പിക്കുന്നതിലും ഇതിന്റെ നേട്ടം നേരിട്ടുണ്ടാകും.
മന്ത്രിസഭ
ഇതുവരെ എത്തിപ്പെട്ടിട്ടില്ലാത്ത ഗ്രാമങ്ങളില് 4 ജി ലഭ്യമാക്കുന്നതിന് 26,316 കോടിരൂപയുടെ പദ്ധതിക്ക് കേന്ദ്ര മന്ത്രിസഭയുടെ അംഗീകാരം
ഗവണ്മെന്റിന്റെ '' അന്ത്യോദയ'' വീക്ഷണത്തിന്റെ അവിഭാജ്യ ഘടകമാണ് എല്ലാവര്ക്കും ഡിജിറ്റല് കണക്ടിവിറ്റിയും എല്ലാപേരെയും ഉൾക്കൊള്ളിക്കലും. കഴിഞ്ഞവര്ഷം ഇതുവരെ പരിധിയില് എത്തിട്ടില്ലായിരുന്ന 5 സംസ്ഥാനങ്ങളിലെ 44 വികസനം കാംക്ഷിക്കുന്ന ജില്ലകളിലെ 7,287 ഗ്രാമങ്ങളില് 4ജി മൊബൈല് സേവനങ്ങള് നല്കുന്നതിനായി 7,287 കോടി രൂപയുടെ പദ്ധതിക്ക് ഗവണ്മെന്റ് അംഗീകാരം നല്കിയിരുന്നു.
2021 ലെ സ്വാതന്ത്ര്യദിന പ്രസംഗത്തില് പ്രധാനമന്ത്രി ശ്രീ നരേന്ദ്ര മോദി ഗവണ്മെന്റ് പദ്ധതികള് പരിപൂര്ണ്ണമാക്കുന്നതിന് ആഹ്വാനം നല്കിയിരുന്നു. രാജ്യത്തുടനീളം ഗ്രാമങ്ങളില് ഇതുവരെ 4ജി മൊബൈല് സേവനങ്ങള് എത്തിപ്പെട്ടിട്ടില്ലാത്തിടത്ത് അത് പൂരിതമാക്കുന്നതിന് 26,316 കോടി രൂപയുടെ പദ്ധതിക്ക് കേന്ദ്ര മന്ത്രിസഭ ഇന്ന് അംഗീകാരം നല്കി.
വിദൂരവും ദുഷ്കരവുമായ പ്രദേശങ്ങളിലുള്ള 24,680 ഗ്രാമങ്ങളില് പദ്ധതിപ്രകാരം 4ജി മൊബൈല് സേവനങ്ങള് ലഭ്യമാക്കും. പുനരധിവാസം, പുതിയ സെറ്റില്മെന്റുകള്, നിലവിലുള്ള ഓപ്പറേറ്റര്മാരുടെ സേവനങ്ങള് പിന്വലിക്കല് തുടങ്ങിയവയുടെ അടിസ്ഥാനത്തില് 20% അധിക ഗ്രാമങ്ങളെ ഉള്പ്പെടുത്താനുള്ള വ്യവസ്ഥയും പദ്ധതിയിലുണ്ട്. ഇതുകൂടാതെ, 2ജി/3ജി ബന്ധിപ്പിക്കല് മാത്രമുള്ള 6,279 ഗ്രാമങ്ങളെ 4ജി ലേക്ക് ഉയര്ത്തുകയും ചെയ്യും.
ആത്മനിര്ഭര് ഭാരതിന്റെ 4ജി സാങ്കേതിക സഞ്ചയം  ഉപയോഗിച്ച് ബി.എസ്.എന്.എല് ഈ പദ്ധതി നടപ്പിലാക്കും, ഇതിനുള്ള ധനസഹായം യൂണിവേഴ്സല് സര്വീസ് ഒബ്ലിഗേഷന്  ഫണ്ട് വഴി നല്കും. പദ്ധതിച്ചെലവ് രൂപ 26,316 കോടിയില് പദ്ധതിചെലവും  5 വര്ഷത്തെ പ്രവര്ത്തന ചെലവും  ഉള്പ്പെടും.
ഇതിനകം തന്നെ ആത്മനിര്ഭര് 4 ജി സാങ്കേതിക സഞ്ചയത്തിന്റെ  വിന്യാസ പ്രക്രിയയിലാണ് ബി.എസ്.എന്.എല് , അതാണ് ഈ പദ്ധതിയിലും വിന്യസിക്കുക.
ഗ്രാമപ്രദേശങ്ങളില് മൊബൈല് ബന്ധിപ്പിക്കല് ലഭ്യമാക്കുക എന്ന ഗവണ്മെന്റിന്റെ കാഴ്ചപ്പാടിലേക്കുള്ള സുപ്രധാന ചുവടുവയ്പ്പാണ് ഈ പദ്ധതി. വിവിധ ഇ-ഗവേണന്സ് സേവനങ്ങള്, ബാങ്കിംഗ് സേവനങ്ങള്, ടെലി-മെഡിസിന്, ടെലി-വിദ്യാഭ്യാസം തുടങ്ങിയവ മൊബൈല് ബ്രോഡ്ബാന്ഡ് വഴി വിതരണം ചെയ്യുന്നതിനും ഗ്രാമീണ മേഖലകളില് തൊഴിലവസരങ്ങള് സൃഷ്ടിക്കുന്നതിനും ഈ പദ്ധതി സഹായിക്കും.
-ND-
(
പ്രധാനമന്ത്രിയുടെ ഓഫീസ്
ബാദർപുരയിലെ ബനാസ് കോംപ്ലക്സിലെ ഹണി ലാബിന് പ്രധാനമന്ത്രിയുടെ പ്രശംസ
ന്യൂഡല്ഹി; 2023 മേയ് 21
ബാദർപുരയിലെ ബനാസ് കോംപ്ലക്സിലെ ഹണി ലാബിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''നൂതനാശയങ്ങളുടെ കാര്യത്തില്, ബനാസ് ഡയറി 1969 എല്ലായ്പ്പോഴും മുന്പന്തിയിലാണ്. മധുരവിപ്ലവത്തില് ഇന്ത്യയുടെ കുതിപ്പുകള് ശക്തിപ്പെടുത്തുന്ന ഈ സുപ്രധാന ചുവടുവെപ്പ് കാണാനാകുന്നത് സന്തോഷകരമാണ്. ഹണി ലാബ് ഈ മേഖലയ്ക്ക് വളരെയധികം ഗുണം ചെയ്യും''. ഒരു ട്വീറ്റില് പ്രധാനമന്ത്രി പറഞ്ഞു.
When it comes to innovation, @banasdairy1969 has always been at the forefront. Good to see this important step towards strengthening India’s strides in the sweet revolution. The Honey Lab will be greatly beneficial for the sector. https://t.co/jg6D7ic3mu
— Narendra Modi  May 21, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 16, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 1,010 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 13,037 പേർ.
സജീവ കേസുകൾ ഇപ്പോൾ 0.03% ആണ്.
രോഗമുക്തി നിരക്ക് ഇപ്പോൾ 98.79% ആണ്.
കഴിഞ്ഞ 24 മണിക്കൂറിനിടെ 2,100 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,37,304 ആയി.
കഴിഞ്ഞ 24 മണിക്കൂറിൽ 656 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 0.56%
പ്രതിവാര പോസിറ്റിവിറ്റി നിരക്ക് 1.07%
ആകെ നടത്തിയത് 92.87 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,16,603 പരിശോധനകൾ.
SKY
വിദ്യാഭ്യാസ മന്ത്രാലയം
ഐഐടി-കളിലെ വിദ്യാർത്ഥിനികളുടെ പ്രവേശനം 2016-ലെ 8 ശതമാനത്തിൽ നിന്ന് 2021-22ൽ 20 ശതമാനമായി ഉയർന്നു
ന്യൂ ഡൽഹി: ഡിസംബർ 14, 2022
ഉന്നത വിദ്യാഭ്യാസത്തിനും ഗവേഷണത്തിനുമായി വിദ്യാർത്ഥിനികളെ പ്രോത്സാഹിപ്പിക്കുന്നതിന്, യൂണിവേഴ്സിറ്റി ഗ്രാന്റ്സ് കമ്മീഷൻ  രാജ്യത്തുടനീളമുള്ള പെൺകുട്ടികൾക്ക് പ്രത്യേക ബിരുദാനന്തര സ്കോളർഷിപ്പുകൾ നൽകുന്നു.
അതുപോലെ, ഓൾ ഇന്ത്യ കൗൺസിൽ ഫോർ ടെക്നിക്കൽ എജ്യുക്കേഷൻ  സാങ്കേതിക വിദ്യാഭ്യാസ രംഗത്ത് പ്രവേശിക്കുന്ന പെൺകുട്ടികൾക്ക് 10,000 സ്കോളർഷിപ്പുകളും  നൽകുന്നുണ്ട്.
ഐഐടികളിലെ ബിരുദ പ്രോഗ്രാമുകളിലെ വിദ്യാർത്ഥിനികളുടെ പ്രവേശനം മെച്ചപ്പെടുത്തുന്നതിനായി, സൂപ്പർ ന്യൂമററി സീറ്റുകൾ സൃഷ്ടിച്ചു -. 2016-ൽ 8% ആയിരുന്ന പ്രവേശനം 2021-22-ൽ 20% ആയി ഉയർന്നു. അതുപോലെ, 2021-22 ൽ എൻഐടികളിലെ പെൺകുട്ടികളുടെ എൻറോൾമെന്റ് ഏകദേശം 22.1% ആയി ഉയർന്നു.
STEM കോഴ്സുകളിലെ വിദ്യാർത്ഥിനികളുടെ എൻറോൾമെന്റിൽ സ്ഥിരമായ പുരോഗതി ഉണ്ടായിട്ടുണ്ട്. AISHE റിപ്പോർട്ട് പ്രകാരം, STEM കോഴ്സുകളിൽ ചേർന്ന വിദ്യാർത്ഥികളുടെ എണ്ണം 2016-17-ലെ 41,97,186 ൽ നിന്ന് 2020-21 ൽ 43,87,248 ആയി ഉയർന്നു.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ വിദ്യാഭ്യാസ സഹമന്ത്രി ഡോ.സുഭാഷ് സർക്കാരാണ് ഇക്കാര്യം അറിയിച്ചത്.
RRTN
(Visitor Counter : 62
പ്രധാനമന്ത്രിയുടെ ഓഫീസ്
ഐടിപിഒ അന്താരാഷ്ട്ര പ്രദർശന , കൺവെൻഷൻ സെന്ററിന്റെ തൊഴിലാളികളെ പ്രധാനമന്ത്രി ആദരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് പുതിയ ഐടിപിഒ പ്രദർശന , കൺവെൻഷൻ സെന്ററിൽ പൂജ നിർവ്വഹിക്കുകയും കേന്ദ്രത്തിന്റെ നിർമ്മാണത്തിൽ ഏർപ്പെട്ട തൊഴിലാളികളെ ആദരിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"ഡൽഹിക്ക് ആധുനികവും ഭാവിയുക്തവുമായ ഒരു ഇന്റർനാഷണൽ എക്സിബിഷൻ-കം-കൺവെൻഷൻ സെന്റർ ലഭിക്കുന്നു, ഇത് ഇന്ത്യയിൽ കോൺഫറൻസ് ടൂറിസം വർദ്ധിപ്പിക്കും, അങ്ങനെ ലോകമെമ്പാടുമുള്ള ആളുകളെ കൊണ്ടുവരും. കേന്ദ്രത്തിന്റെ സാമ്പത്തികവും ടൂറിസവുമായി ബന്ധപ്പെട്ട നേട്ടങ്ങളും പല മടങ്ങായി വർധിക്കും ."
"Honouring the Shramiks who have toiled to build the impressive International Exhibition-cum-Convention Centre in Delhi."
ND
(